PIELIKUMS Nr.1

Ventspils novada domes

2019.gada 26.septembra lēmumam

(sēdes protokols Nr.50, 4.§, 2.p.)

**VENTSPILS NOVADA PAŠVALDĪBAS TRANSPORTLĪDZEKĻU –**

**„Hyundai Trajet” (reģistrācijas Nr.HC183), „Ford Transit” (reģistrācijas Nr.FF5041), „Chrysler Town&Country” (reģistrācijas Nr.GU9872)**

**I Z S O L E S N O T E I K U M I**

**1. Vispārējie noteikumi**

* 1. Ventspils novada pašvaldības transportlīdzekļu – „Hyundai Trajet” (reģistrācijas Nr.HC183), „Ford Transit” (reģistrācijas Nr.FF5041), „Chrysler Town&Country” (reģistrācijas Nr.GU9872) (turpmāk – Transportlīdzekļi) izsoles noteikumi (turpmāk – Noteikumi) izstrādāti atbilstoši Publiskas personas mantas atsavināšanas likuma normu noteikumiem un saskaņā ar šo likumu izdotajiem normatīvajiem aktiem, kas regulē pašvaldības mantas atsavināšanu, un nosaka kārtību, kādā veicama Ventspils novada pašvaldībai piederošo Transportlīdzekļu atsavināšana.
  2. Transportlīdzekļu atsavināšanas veids – mutiska izsole ar augšupejošu soli.
  3. Maksāšanas līdzeklis par izsolāmajiem Transportlīdzekļiem ir *euro* (100% apmērā).
  4. Izsoles organizētājs – Ventspils novada pašvaldība, reģistrācijas Nr.90000052035, juridiskā adrese: Skolas iela 4, Ventspils, LV-3601 (turpmāk – Izsoles organizētājs).
  5. Izsoli, kas organizēta pamatojoties uz Ventspils novada domes 2019.gada 26.septembra lēmumu „Par kustamās mantas atsavināšanu un noteikumu „Ventspils novada pašvaldības transportlīdzekļu – „Hyundai Trajet” (reģistrācijas Nr.HC183), „Ford Transit” (reģistrācijas Nr.FF5041), „Chrysler Town&Country” (reģistrācijas Nr.GU9872) izsoles noteikumi” un „Ventspils novada pašvaldības kustamās mantas – automašīnas „Chevrolet Captiva” (reģistrācijas Nr.GM674) atsavināšanas, pārdodot par brīvu cenu, noteikumi” apstiprināšanu” (sēdes protokols Nr.\_\_, \_\_.§), rīko ar Ventspils novada domes 2013.gada 11.jūlija lēmumu (sēdes protokols Nr.3, 4.§, 3.punkta 3.1.apakšpunkts) izveidota Pašvaldības dzīvojamo māju privatizācijas un mantas atsavināšanas komisija (turpmāk – Izsoles komisija).
  6. Transportlīdzekļu izsoles:
     1. norises vieta: Ventspils novada pašvaldības telpās – **Ventspilī, Skolas ielā 4, 2.stāva zālē**;
     2. sākums: **2019.gada 20.novembrī plkst.13:00**.

1. **Izsoles priekšmets, sākumcena un izsoles solis**
   1. **vieglā pasažieru automašīna „Hyundai Trajet”:**
      1. reģistrācijas numurs – HC183;
      2. pirmās reģistrācijas gads – 2008.;
      3. šasijas Nr.KMHMG81BP7U308744;
      4. dzinēja jauda – 103 kW;
      5. degvielas tips – benzīns;
      6. pilna masa – 2410 kg;
      7. krāsa – gaiši brūna;
      8. īpašuma tiesības – Ventspils novada pašvaldība;
      9. izsolāmais transportlīdzeklis apskatāms – „Pagastmāja”, Popes pagasts, Ventspils novads (Popes pagasta pārvalde), darba dienās, apskates laiku iepriekš saskaņojot ar Popes pagasta pārvaldes vadītāju **Mārtiņu Libkovski** (tālrunis – **29298758**; e-pasts: [***pope@ventspilsnd.lv***](mailto:pope@ventspilsnd.lv));
      10. izsolāmā transportlīdzekļa nosacītā sākumcena – **2 200,00 EUR** (divi tūkstoši divi simti *euro*, 0 centi),noteikta atbilstoši sauszemes transportlīdzekļu tehniskā eksperta Guntara Ekmaņa novērtējumam 2019.gada 8.jūlija Transportlīdzekļa vērtības noteikšanas aktā Nr.22 (Noteikumu pielikums Nr.1);
      11. transportlīdzekļa izsoles solis –**50,00 EUR** (piecdesmit *euro*, 0 centi).
   2. **pasažieru autobuss „Ford Transit”**:
      1. reģistrācijas numurs – FF5041;
      2. pirmās reģistrācijas gads – 2000.;
      3. šasijas Nr.WF0HXXGBFHYE25772;
      4. dzinēja jauda – 88 kW;
      5. degvielas tips – dīzeļdegviela;
      6. pilna masa – 3280 kg;
      7. krāsa – balta;
      8. īpašuma tiesības – Ventspils novada pašvaldība;
      9. izsolāmais transportlīdzeklis apskatāms – „Annahites pamatskola”, Stikli, Puzes pagasts, Ventspils novads, darba dienās, apskates laiku iepriekš saskaņojot ar Annehites pamatskolas direktori **Lienīti Alsbergu** (tālruņa numuri – 636-30348, **29296209**; e-pasts: [***stikli@ventspilsnd.lv***](mailto:stikli@ventspilsnd.lv));
      10. izsolāmā transportlīdzekļa nosacītā sākumcena: **EUR 350.00** (trīs simti piecdesmit *euro*, 0 centi),noteikta atbilstoši sauszemes transportlīdzekļu tehniskā eksperta Guntara Ekmaņa novērtējumam 2019.gada 8.jūlija Transportlīdzekļa vērtības noteikšanas aktā Nr.23 (Noteikumu pielikums Nr.2);
      11. transportlīdzekļa izsoles solis – **EUR** **50.00** (piecdesmit *euro*, 0 centi).
   3. **vieglā pasažieru automašīna „Chrysler Town&Country”:**
      1. reģistrācijas numurs – GU9872;
      2. pirmā reģistrācijas gads – 2005.;
      3. šasijas Nr.2C8GP54L65R1149369;
      4. dzinēja jauda – 160 kW;
      5. degvielas tips – benzīns;
      6. pilna masa – 2586 kg;
      7. krāsa – gaiši pelēka;
      8. īpašuma tiesības – Ventspils novada pašvaldība;
      9. izsolāmais transportlīdzeklis apskatāms – Skolas iela 4, Ventspils, darbadienās, apskates laiku iepriekš saskaņojot ar administrācijas Saimniecības nodaļas vadītāju **Andri Zvinguli** (tālrunis – **26175865**; e-pasts: [***andris.zvingulis@ventspilsnd.lv***](mailto:andris.zvingulis@ventspilsnd.lv)).
      10. izsolāmā transportlīdzekļa nosacītā sākumcena – **EUR 1200.00** (tūkstotis divi simti *euro*, 0 centi),noteikta atbilstoši sauszemes transportlīdzekļu tehniskā eksperta Guntara Ekmaņa novērtējumam 2019.gada 8.jūlija Transportlīdzekļa vērtības noteikšanas aktā Nr.21 (Noteikumu pielikums Nr.3);
      11. transportlīdzekļa izsoles solis – **EUR 50.00** (piecdesmit *euro*, 0 centi).
2. **Izsoles nodrošinājums**
   1. Pretendentiem pirms piedalīšanās izsolē Ventspils novada pašvaldības, reģistrācijas Nr.90000052035, norēķinu kontā Nr.LV04HABA0551025783903 (AS „Swedbank”; SWIFT (BIC) kods: HABALV22), norādot maksājuma mērķi: **„Transportlīdzekļa** *(reģistrācijas numurs)* **izsoles nodrošinājums**”, jāiemaksā nodrošinājums 10% (desmit procenti) apmērā no izsolāmā transportlīdzekļa nosacītās cenas:
      1. nodrošinājums dalībai vieglās pasažieru automašīnas „Hyundai Trajet”, reģistrācijas Nr.HC183, izsolē – **EUR 220.00** (divi simti divdesmit *euro*, 0 centi);
      2. nodrošinājums dalībai pasažieru autobusa „Ford Transit”, reģistrācijas Nr.FF5041, izsolē – **EUR 35.00** (trīsdesmit pieci *euro*, 0 centi);
      3. nodrošinājums dalībai vieglās pasažieru automašīnas „Chrysler Town&Country”, reģistrācijas Nr.GU9872, izsolē – **EUR 120.00** (simts divdesmit *euro*, 0 centi).
   2. Nodrošinājums uzskatāms par iemaksātu, ja attiecīgā naudas summa ir ieskaitīta Noteikumu 3.1.punktā norādītajā bankas kontā.
   3. Internetbankas maksājuma dokumentam jābūt ar oriģinālu bankas spiedogu un atbildīgās personas parakstu.
   4. Nodrošinājuma summu, ko iemaksājusi persona, kura izsolē nosolījusi un nopirkusi izsolāmo transportlīdzekli, ieskaita pirkuma maksā.
   5. Pretendentiem, kuri samaksājuši nodrošinājumu, bet nav iesnieguši pieteikumu, un dalībniekiem, kuri reģistrējušies izsolei, bet uz izsoli nav ieradušies, ja Izsoles komisijai ir iesnieguši rakstisku atsaukumu dalībai izsolē, kas ticis saņemts ne vēlāk kā līdz Noteikumos paredzētā izsoles dalībnieku reģistrācijas termiņa beigām, nodrošinājumu atmaksā 7 (septiņu) darbdienu laikā pēc izsoles dienas. Pārējos gadījumos uzskatāms, ka dalībnieks, kurš nav ieradies uz izsoli, atteicies no dalības izsolē, un viņam nodrošinājums netiek atmaksāts, izņemot gadījumus, kad neierašanās iemesls ir saistīts ar nepārvaramas varas apstākļu iestāšanos.
3. **Informācija par izsoli**
   1. Sludinājumi par izsoli publicējami Latvijas Republikas oficiālajā izdevumā „Latvijas Vēstnesis” un Ventspils novada domes informatīvajā izdevumā „Ventspils Novadnieks”. Sludinājums publicējams ne vēlāk kā divas nedēļas pirms Noteikumu 1.6.punkta 1.6.2.apakšpunktā noteiktās Izsoles sākuma dienas.
   2. Sludinājumā par izsoli norāda:
      1. izsolāmās kustamās mantas nosaukumu un atrašanās vietu;
      2. kur un kad var iepazīties ar izsoles noteikumiem;
      3. izsolāmās mantas apskates vietu un laiku;
      4. dokumentus, kādi pievienojami iesniedzamajam pretendenta pieteikumam par dalību izsolē un dalībnieka reģistrācijai;
      5. izsolāmās mantas nosacīto cenu, nodrošinājuma apmēru un iemaksas kārtību;
      6. izsoles veidu, norises vietu un laiku;
      7. nosolītās cenas par transportlīdzekli samaksas kārtību.
   3. Noteikumi publicējami internetā Ventspils novada pašvaldības portālā: [***www.ventspilsnovads.lv***](http://www.ventspilsnovads.lv/)
   4. Ar Noteikumiem izsoles pretendents Latvijas Republikā noteiktajās darba dienās un darba laikā var iepazīties Ventspils novada pašvaldības Apmeklētāju pieņemšanas centrā – Ventspilī, Skolas ielā 4, 1.stāvā, un Ventspils novada pilsētas/pagastu pārvaldēs:
      1. Piltenes pilsētas pārvaldē – adrese: Lielā iela 28, Piltene, Ventspils novads;
      2. Ugāles pagasta pārvaldē – adrese: „Ugāles pagasta nams”, Ugāle, Ugāles pagasts, Ventspils novads;
      3. Vārves pagasta pārvaldē – adrese: Skolas iela 1, Zūras, Vārves pagasts, Ventspils novads;
      4. Usmas pagasta pārvaldē – adrese: „Auseklīši”, Usmas pagasts, Ventspils novads;
      5. Tārgales pagasta pārvaldē – adrese: „Dzintarkalni”, Tārgales pagasts, Ventspils novads;
      6. Puzes pagasta pārvaldē – adrese: „Valde”, Puzes pagasts, Ventspils novads;
      7. Užavas pagasta pārvaldē – adrese: „Avoti”, Užavas pagasts, Ventspils novads;
      8. Ances pagasta pārvaldē – adrese: „Ausmas”, Ances pagasts, Ventspils novads;
      9. Jūrkalnes pagasta pārvaldē – adrese: „Krasti”, Jūrkalnes pagasts, Ventspils novads;
      10. Ziru pagasta pārvaldē – adrese: „Saulgieži”, Ziru pagasts, Ventspils novads;
      11. Popes pagasta pārvaldē – adrese: „Pagastmāja”, Popes pagasts, Ventspils novads;
      12. Zlēku pagasta pārvaldē – adrese: „Pūcītes”, Zlēku pagasts, Ventspils novads.
4. **Izsoles dalībnieki un to reģistrēšanās kārtība**
   1. Izsoles dalībnieks var būt jebkura fiziska vai juridiska persona, kura saskaņā ar Latvijas Republikā spēkā esošajiem normatīvajiem aktiem var iegūt savā īpašumā izsolāmos Transportlīdzekļus.
   2. Dalībnieku reģistrācija tiek uzsākta – **2019.gada 9.oktobrī**.
   3. Izsoles dalībnieki var reģistrēties personīgi darba dienās(pirmdienās – no plkst.08:00-12:00 un no plkst.13:00-18:00; otrdienās, trešdienās, ceturtdienās – no plkst.08:00-12:00 un no plkst.13:00-17:00; piektdienās – no plkst.08:00-12:00 un no plkst.13:00-16:00): **Ventspilī, Skolas ielā 4** –Ventspils novada pašvaldības Juridiskajā nodaļā (kontaktpersona: Andris Stepanovičs; tālruņi – **636-29467**, **26688898**; e-pasta adrese: [***andris.stepanovics@ventspilsnd.lv***](mailto:andris.stepanovics@ventspilsnd.lv)), iesniedzot Izsoles komisijai šādus dokumentus:
      1. juridiskās personas:
         1. pieteikumu dalībai izsolē, norādot juridiskās personas konta numuru un banku ([Noteikumu pielikums](http://www.jpd.gov.lv/docs/d02/l/d020798.htm#i1#i1) Nr.4);
         2. juridiskās personas pārstāvja (pilnvarotās personas) tiesības rīkoties uzņēmuma vārdā un pārstāvēt izsolē apliecinošu dokumenta atvasinājumu, reģistrēšanās brīdī uzrādot pasi vai citu personu apliecinošu dokumentu;
         3. maksājuma uzdevumu, kvīti (oriģinālu) vai citu dokumentu apliecinošu nodrošinājuma samaksu Izsoles organizētāja kontā 10% (desmit procenti) apmērā no transportlīdzekļa, kura izsolīšanā vēlas piedalīties, nosacītās sākumcenas.
      2. fiziskās personas:
         1. pieteikumu dalībai izsolē, norādot fiziskās personas konta numuru un banku ([Noteikumu pielikums](http://www.jpd.gov.lv/docs/d02/l/d020798.htm#i1#i1) Nr.5), uzrādot reģistrēšanās brīdī personu apliecinošu dokumentu;
         2. fiziskās personas pārstāvja (pilnvarotās personas) tiesības rīkoties tās vārdā apliecinošu dokumentu, reģistrējoties uzrādot pasi vai citu personu apliecinošu dokumentu;
         3. maksājuma uzdevumu, kvīti (oriģinālu) vai citu dokumentu apliecinošu nodrošinājuma samaksu Izsoles organizētāja kontā 10% (desmit procenti) apmērā no transportlīdzekļa, kura izsolīšanā vēlas piedalīties, nosacītās sākumcenas.
   4. Visi dokumenti iesniedzami valsts valodā, un tiem ir juridisks spēks, ja tie noformēti atbilstoši normatīvo aktu prasībām. Ja dokuments ir svešvalodā, tam pievieno notariāli apliecinātu tulkojumu valsts valodā. Ārvalstīs izsniegtos dokumentus pieņem, ja tie noformēti atbilstoši Latvijai saistošu starptautisko līgumu prasībām.
   5. Reģistrācijai iesniegtie dokumenti netiek atdoti.
   6. Pieteikties dalībai Transportlīdzekļu izsolē var ne vēlāk kā līdz **2019.gada 20.novembra plkst.12:00**, kad Izsoles komisija pārtrauc dalībnieku reģistrāciju.
   7. Izsoles pretendents netiek reģistrēts izsolei un viņam nav tiesību piedalīties izsolē gadījumos, ja:
      1. vēl nav iestājies, vai jau ir beidzies izsoles dalībnieku reģistrācijas termiņš;
      2. nav iesniegti visi Noteikumu 5.3.punktā minētie dokumenti;
      3. iesniegtie dokumenti neatbilst Noteikumu prasībām;
      4. pret izsoles pretendentu ir uzsākts maksātnespējas process.
   8. Izsoles komisija, veicot Izsoles dalībnieku reģistrāciju, sastāda izsoles dalībnieku reģistru, iekļaujot tajā Izsoles pretendentus, kas izpildījuši Noteikumu 3.1. un 5.3.punktā Izsoles pretendentiem noteiktās prasības. Izsoles dalībnieku reģistrā norāda šādas ziņas:
      1. izsoles dalībnieka kārtas numuru atbilstoši Izsoles pretendentu pieteikšanās secībai un reģistrēšanās datumam un laikam;
      2. Izsoles dalībnieka vārdu, uzvārdu (fiziskajām personām) vai nosaukumu (juridiskajām personām);
      3. Izsoles dalībnieka personas kodu (fiziskajām personām) vai reģistrācijas numuru (juridiskajām personām);
      4. Izsoles dalībnieka deklarētās dzīves vietas adresi (fiziskajām personām) vai juridisko adresi (juridiskajām personām);
      5. marku, modeli un reģistrācijas numuru transportlīdzeklim, kura izsolē piedalās;
      6. iesniegtos dokumentus.
   9. Katram reģistrētajam izsoles dalībniekam Izsoles komisija izsniedz reģistrācijas apliecību. Iesniedzot parakstīto pieteikumu, izsoles pretendents apliecina, ka ir iepazinies ar Noteikumiem, to nosacījumi ir saprotami, un viņš apņemas tos ievērot.
   10. Izsoles komisija ir tiesīga pārbaudīt izsoles pretendentu un izsoles dalībnieku sniegtās ziņas. Ja tiek konstatēts, ka sniegtās ziņas nav patiesas, attiecīgo personu neiekļauj vai svītro no izsoles dalībnieku reģistra, viņš zaudē tiesības piedalīties izsolē, kā arī viņam neatmaksā iemaksāto nodrošinājumu.
   11. Transportlīdzekļu atkārtotas izsoles gadījumā par izsoles dalībnieku nevar kļūt persona, kura iesniegusi pieteikumu dalībai iepriekšējā izsolē un kurai šajā Noteikumos tieši paredzētajos gadījumos nav tiesības saņemt atpakaļ nodrošinājumu.
   12. Izsoles pretendenta pieteikums izsolei ir uzskatāms par gribas apliecinājumu iegūt savā īpašumā atsavināmo kustāmo mantu un noslēgt ar Izsoles organizētāju pirkuma līgumu tā nosolīšanas gadījumā.
   13. Izsoles komisija nav tiesīga līdz izsoles sākumam izpaust ziņas par izsoles pretendentiem citiem Izsoles dalībniekiem.
5. **Izsoles norise**
   1. Izsolē var piedalīties personas, kuras izpildījušas Noteikumu 3.1. un 5.3.punktā minētos priekšnoteikumus un reģistrētas kā Izsoles dalībnieki, un nav konstatēti Noteikumu 5.7.punktā paredzētie apstākļi.
   2. Pie ieejas izsoles norises vietas telpā, izsoles dalībnieks uzrāda izsoles sekretāram (protokolistam) personu apliecinošu dokumentu, kā arī dalībnieka reģistrācijas apliecību, pamatojoties uz ko viņam izsniedz izsoles dalībnieka solīšanas kartīti, kuras numurs atbilst reģistrācijas apliecībā ierakstītajam kārtas numuram. Pirms izsoles sākuma tās dalībnieks parakstās izsoles dalībnieku sarakstā, kas ir izsoles protokola neatņemama sastāvdaļa, apliecinot savu ierašanos izsoles norises vietā un solīšanas kartītes saņemšanu.
   3. Ja izsoles dalībnieks vai viņa pilnvarotā persona izsoles telpā nevar uzrādīt personu apliecinošu dokumentu, uzskatāms, ka izsoles dalībnieks uz izsoli nav ieradies, un viņam iemaksāto nodrošinājumu neatmaksā.
   4. Izsolei pilnvaroto pārstāvju darbības izsolē ir saistošas tās dalībniekiem. Izsoles pilnvaroto pārstāvju atsaukšana vai aizstāšana ar citu izsoles pilnvaroto pārstāvi stājas spēkā ar brīdi, kad tiek iesniegts attiecīgs pārstāvja atsaukšanas vai aizstāšanas dokuments.
   5. Izsoli vada Izsoles komisijas priekšsēdētājs – izsoles vadītājs saskaņā ar Noteikumiem.
   6. Katrs transportlīdzeklis tiek izsolīts atsevišķi, un izsole tiek turpināta līdz brīdim, kamēr izsolīti visi Noteikumu 2.1.-2.3.punktā norādītie Transportlīdzekļi. Katrs izsoles dalībnieks ir tiesīgs piedalīties vienīgi tā (to) transportlīdzekļa(-ļu) izsolē, par kuru(-iem) iemaksājis nodrošinājumu, reģistrējoties izsolei.
   7. Izsoles vadītājs, atklājot izsoli, pārliecinās par dalībnieku ierašanos pēc iepriekš sastādītā saraksta, informē Izsoles dalībniekus par Izsoles komisijas sastāvu, nosauc un raksturo izsolāmo transportlīdzekli, paziņo tā nosacīto sākumcenu un augšupejošo soli, kā arī nosauc dalībniekus, kuri piedalās tā izsolīšanā.
   8. Pēc izsoles vadītāja ziņojuma sākas solīšanas process. Solīšana notiek tikai pa vienam izsoles solim.
   9. Izsoles dalībnieki solīšanas procesā paceļ savu reģistrācijas kartīti ar numuru. Katrs šāds solījums ir dalībnieka apliecinājums, ka viņš palielina transportlīdzekļa, kura izsolīšanā piedalās, maksu par vienu izsoles soli. Izsoles vadītājs paziņo solītāja solīšanas kartes numuru un piedāvāto cenu, jautājot vai solītā maksa tiks pārsolīta. Ja neviens no izsoles dalībniekiem vairs augstāku cenu nepiedāvā, izsoles vadītājs trīs reizes atkārto pēdējo nosolīto augstāko maksu un to fiksē ar āmura piesitienu, kas aizstāj izsolītāja paziņojumu par to, ka viņš ir pieņēmis šo solījumu, un šis piesitiens noslēdz pārdošanu.
   10. Pēc āmura piesitiena izsolītais transportlīdzeklis ir pārdots personai, kas solījusi pēdējo augstāko cenu. Dalībnieka reģistrācijas numurs un solītā cena tiek ierakstīti protokolā. Neatstājot izsoles telpu, izsoles dalībnieks, kurš piedāvājis visaugstāko cenu, ar savu parakstu protokolā apliecina savu gribu pirkt izsolīto transportlīdzekli par nosolīto cenu.
   11. Ja vairāki izsoles dalībnieki reizē sola vienādu visaugstāko cenu, izsoles vadītājs kā solījumu pieņem tikai pirmo cenas pieteikumu, bet gadījumā, ja to nevar noteikt, tad par nosolītāju uzskatāms izsoles dalībnieks, kurš izsolei reģistrējies ar mazāku kārtas numuru.
   12. Dalībnieks, kas nosolījis izsolāmo transportlīdzekli, pēc izsoles protokola parakstīšanas saņem izziņu par izsolē iegūto transportlīdzekli. Izziņā norādīta nosolītās kustamās mantas cena, atrēķinot naudā iemaksāto nodrošinājumu, un tās samaksas kārtība.
   13. Izsoles dalībnieka rīcība, kurš izsolāmo transportlīdzekli nosolījis, bet neparakstās izsoles protokolā, uzskatāma par viņa atteikšanos no nosolītā transportlīdzekļa pirkuma tiesībām, un viņam netiek atmaksāts nodrošinājums. Šādā gadījumā pēdējam pārsolītajam attiecīgā transportlīdzekļa izsoles dalībniekam Izsoles komisija piedāvā izsolītā transportlīdzekļa pirkumu par viņa paša nosolīto augstāko maksu.
   14. Izsoles dalībniekiem, kuri pārtraukuši solīšanu izsoles gaitā un nav nosolījuši augstāko cenu par izsolāmo transportlīdzekli, vai kuri nepārsola izsoles sākotnējo cenu par nosolītu transporta līdzekli, vai arī visiem izsoles dalībniekiem, ja Transportlīdzekļu vai konkrētā izsolītā transportlīdzekļa izsole tiek atzīta par nenotikušu, 7 (septiņu) darba dienu laikā pēc izsoles dienas atmaksā nodrošinājumu, izņemot Noteikumos paredzētajos gadījumos, pārskaitot iemaksāto nodrošinājuma summu izsoles dalībnieka pieteikumā norādītajā bankas kontā.
   15. Ja neviens no izsoles dalībniekiem neuzsāk solīšanu un nepārsola izsolāmā transportlīdzekļa nosacīto sākumcenu, tā izsole uzskatāma par nenotikušu, un nevienam no izsoles dalībniekiem, kuri reģistrējušies dalībai tā izsolē, neatmaksā nodrošinājumu.
   16. Izsole var notikt, ja uz izsoli ieradies un tajā piedalās vismaz viens izsoles dalībnieks, kurš reģistrēts atbilstoši Noteikumiem. Šādā gadījumā attiecīgo izsolāmo(-os) transportlīdzekli(-ļus) piedāvā pirkt vienīgajam izsoles dalībniekam par pirkuma cenu, kuru veido izsolāmā transportlīdzekļa nosacītā sākumcena, kas paaugstināta vismaz par vienu izsoles soli. Ja izsoles dalībnieks nosola attiecīgo(-os) izsolāmo(-os) transportlīdzekli(-ļus) par šajā punktā norādīto pirkuma cenu, šis izsoles dalībnieks tiek uzskatīts par izsolītā(-to) transportlīdzekļa(-ļu) nosolītāju.
   17. Izsoles gaita tiek protokolēta. Protokolē izsoles sekretārs. Izsoles protokolā, kuru paraksta Izsoles komisijas locekļi, norāda:
       1. izsoles vietu un laiku;
       2. Izsoles komisijas sastāvu;
       3. izsolāmo kustāmo mantu;
       4. izsoles dalībnieku piedāvāto augstāko cenu;
       5. izsoles dalībnieku, kurš par izsoles priekšmetu nosolījis augstāko cenu.
   18. Solītājs, kuru pārsolījis augstākās cenas nosolītājs, ar parakstu izsoles protokolā apstiprina savu pēdējo solīto maksu. Ja šajā Noteikumu punktā minētais izsoles dalībnieks atsakās parakstīt izsoles protokolu, to norāda protokolā, un attiecīgajam izsoles dalībniekam neatmaksā nodrošinājumu.
   19. Izsoles dalībniekam par Noteikumos noteiktās izsoles norises kārtības neievērošanu vai traucēšanu izsoles vadītājs var izteikt brīdinājumu. Atkārtota šāda pārkāpuma gadījumā izsoles vadītājam ir tiesības izraidīt pārkāpumu izdarījušo izsoles dalībnieku no telpas, kurā notiek izsole, un viņam nav tiesību turpināt piedalīties izsolē, kā arī neatmaksā nodrošinājumu.
6. **Nosolītās cenas par transportlīdzekli samaksas kārtība**
   1. Izsoles dalībniekam, kas nosolījis visaugstāko cenu par izsolīto transportlīdzekli, vienas nedēļas laikā no izsoles dienas piedāvātā augstākā summa, ko veido starpība starp nosolīto cenu un nodrošinājumu, ir jāiemaksā Ventspils novada pašvaldības, reģistrācijas Nr.90000052035, norēķinu kontā:

**AS„SWEDBANK” (bankas kods: HABALV22) Nr.LV04HABA0551025783903**

* 1. Ja izsolītā transportlīdzekļa nosolītājs Noteikumos noteiktajā termiņa nav veicis apmaksu par nosolīto transportlīdzekli pilnā apmērā, uzskatāms, ka viņš atsakās no nosolītā transportlīdzekļa pirkuma tiesībām, un attiecīgajam izsoles dalībniekam nodrošinājums netiek atmaksāts. Tad Izsoles organizētājs piedāvā transportlīdzekli pirkt izsoles dalībniekam, kurš izsolē nosolījis nākamo augstāko cenu. Par to tiek pēdējam pārsolītajam pircējam, nosūtot vai izsniedzot Noteikumu 6.12.punktā norādīto izziņu.
  2. Noteikumu 7.2.punktā minētajā gadījumā pārsolītais pircējs stājas nosolītāja vietā, un viņam ir tiesības divu nedēļu laikā no izziņas saņemšanas brīža rakstveidā paziņot Izsoles organizētājam par transportlīdzekļa pirkšanu, kā arī samaksāt paša nosolīto augstāko cenu izziņā norādītājā kontā. Pirkuma maksas samaksu apliecinoša dokumenta kopiju (uzrādot oriģinālu) ne vēlāk kā 2 (divu) darba dienu laikā no samaksas veikšanas jāiesniedz Izsoles organizētājam.

1. **Izsoles protokola un rezultātu apstiprināšanas kārtība,**

**pirkuma līguma noslēgšana**

* 1. Izsoles komisija izsoles protokolu apstiprina ne vēlāk kā 3 (trīs) darba dienu laikā pēc izsoles.
  2. Izsoles rezultātus 7 (septiņu) dienu laikā pēc nosolītās samaksas veikšanas un to apliecinoša dokumenta iesniegšanas Izsoles komisijai apstiprina Ventspils novada domes priekšsēdētājs, par ko paziņo nosolītājam, uzaicinot ierasties Ventspils novada pašvaldībā pirkuma līguma parakstīšanai.
  3. Izsolītās kustamās mantas nosolītājs vienas nedēļas laikā pēc izsoles rezultātu apstiprināšanas paraksta nosolītā transportlīdzekļa(-ļu) pirkuma līgumu (Noteikumu pielikums Nr.6). Ja nosolītājs šajā termiņā darījuma aktu neparaksta, Ventspils novada pašvaldība ir tiesīga noteikt zaudējumu atlīdzinājumu, kas radies saistībā ar atsavinātās mantas uzglabāšanu pēc šī termiņa notecējuma līdz tās nodošanai nosolītājam, atbilstoši pirkuma līguma noteikumiem.
  4. Visas izmaksas, kas saistītas ar izsolē pārdotā transportlīdzekļa(-ļu) pārreģistrāciju uz nosolītāja vārda, sedz attiecīgās kustamās mantas ieguvējs.

1. **Nenotikusi izsole**
   1. Izsolāmo Transportlīdzekļu (vai atsevišķa transportlīdzekļa) izsole atzīstama par nenotikušu gadījumos, ja:
      1. par izsoles dalībnieku reģistrācijas laiku un vietu nav bijusi informācija oficiālā laikrakstā vai, ja izsole tikusi izziņota, pārkāpjot citas Noteikumu prasības;
      2. izsoles pretendentu dokumentu pieņemšana vai izsole notiek citā vietā vai laikā, nekā norādīts sludinājumā par izsoles rīkošanu;
      3. tiek noskaidrots, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums;
      4. noteiktajā termiņā nav reģistrējies vai uz izsoli neierodas neviens izsoles dalībnieks;
      5. neviens dalībnieks nav pārsolījis izsolāmo Transportlīdzekļu (vai konkrētā transportlīdzekļa) sākumcenu;
      6. dalībnieks, kurš nosolījis augstāko cenu, un pēdējais pārsolītais dalībnieks neveic pirkuma maksas samaksu noteiktajā termiņā vai atsakās no nosolītā transportlīdzekļa(-ļu) pirkuma līguma noslēgšanas;
      7. tiek konstatēts, ka bijusi noruna atturēt kādu personu no piedalīšanās izsolē;
      8. izsolē starp dalībniekiem konstatēta vienošanās, kas iespaidojusi izsoles rezultātus vai gaitu;
      9. tiek noskaidrots, ka nosolītājs ir tāda persona, kura nevar slēgt darījumus vai kurai nebija tiesību piedalīties Izsolē;

9.1.10. Izsole nav uzsākta vai tikusi pārtraukta tehnisku iemeslu dēļ.

* 1. Lēmumu par izsoles atzīšanu par nenotikušu pieņem Izsoles komisija, un nedēļas laikā Izsoles organizētājs par to paziņo reģistrētajiem Izsoles dalībniekiem.

1. **Noslēguma jautājumi**
   1. Izsoles pretendentu un dalībnieku tiesības:
      1. reģistrēties un piedalīties Transportlīdzekļu izsolē Noteikumos paredzētajā kārtībā;
      2. saņemt nepieciešamo informāciju saistībā ar izsoli un tās rezultātiem;
      3. iesniegt Izsoles organizētājam sūdzību un tajā norādīto apstākļu pierādījumus par Izsoles komisijas pieņemtajiem lēmumiem un veiktajām darbībām vai atklātajiem Noteikumu pārkāpumiem saistībā ar Transportlīdzekļu izsoles norisi vai tās rezultātiem, bet ne vēlāk kā nākamās darbdienas laikā pēc izsoles dienas.
   2. Par šajos Noteikumos vai Latvijas Republikas spēkā esošajos normatīvajos aktos neregulētiem jautājumiem lēmumus pieņem Izsoles komisija.

Domes priekšsēdētājs A.Mucenieks

**PIELIKUMS Nr.4**

ar Ventspils novada domes 2019.gada 26.septembra

lēmumu (protokols Nr.50, 4.§, 2.p.)

apstiprinātajiem Ventspils novada pašvaldības

kustamās mantas izsoles noteikumiem

**VENTSPILS NOVADA DOMES**

**Pašvaldības dzīvojamo māju privatizācijas**

**un mantas atsavināšanas komisijai**

Skolas ielā 4, Ventspilī, LV-3601

**Juridiskas personas**

**PIETEIKUMS PAR PIEDALĪŠANOS IZSOLĒ**

2019.gada „\_\_\_\_\_”.\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(juridiskas personas nosaukums)

reģistrācijas Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

kontaktpersona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kontakttālrunis: \_\_\_\_\_\_\_\_\_\_\_\_\_\_\_

(amata nosaukums, vārds, uzvārds)

Tālrunis, e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

bankas konta rekvizīti: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(bankas nosaukums, kods, konta numurs)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_piesaka dalību Ventspils novada pašvaldības atsavināmās kustamās mantas –transportlīdzekļa(-ļu)

|  |  |  |
| --- | --- | --- |
| **\*** | *Transportlīdzekļa marka, modelis* | *Reģistrācijas nr.* |
|  | vieglās pasažieru automašīnas „Hyundai Trajet” | HC183 |
|  | pasažieru autobusa „Ford Transit” | GU9872 |
|  | vieglās pasažieru automašīnas „Chrysler Town&Country” | FF5041 |

**\*** *vajadzīgo atzīmēt ar „***X***”*

izsolē, kas notiks **2019.gada 20.novembrī plkst.13:00 – Ventspilī, Skolas ielā 4**, un apliecina, ka ir zināmi šīs izsoles noteikumi, kurus apņemas ievērot.

Pieteikumam pievienoti (*atzīmēt ar* „**X**”):

* juridiskās personas pārstāvja (pilnvarotās personas) tiesības rīkoties uzņēmuma vārdā un pārstāvēt izsolē apliecinošs dokuments;
* uzņēmuma (uzņēmējsabiedrības) vai komersanta reģistrācijas apliecības kopija;
* nodrošinājuma maksas iemaksu apliecinošs dokuments *(internetbankas maksājuma dokumentam jābūt ar oriģinālu bankas spiedogu un bankas darbinieka parakstu)*;
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(citi dokumenti)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(amats/ pārstāvja (pilnvarotās personas) vārds, uzvārds, paraksts)

**PIELIKUMS Nr.5**

ar Ventspils novada domes 2019.gada 26.septembra

lēmumu (protokols Nr.50, 4.§, 2.p.)

apstiprinātajiem Ventspils novada pašvaldības

kustamās mantas izsoles noteikumiem

**VENTSPILS NOVADA DOMES**

**Pašvaldības dzīvojamo māju privatizācijas**

**un mantas atsavināšanas komisijai**

Skolas ielā 4, Ventspilī, LV-3601

**Fiziskas personas**

**PIETEIKUMS PAR PIEDALĪŠANOS IZSOLĒ**

2019.gada „\_\_\_\_\_”.\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds)

personas kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

deklarētās dzīvesvietas adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

faktiskās dzīves vietas (pasta) adrese *(norāda, ja tā nav deklarētās dzīves vietas adrese)*:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tālrunis, e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

bankas konta rekvizīti: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(konta numurs, bankas nosaukums, kods)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

piesaka dalību Ventspils novada pašvaldības atsavināmās kustamās mantas –transportlīdzekļa (-ļu)

|  |  |  |
| --- | --- | --- |
| **\*** | *Transportlīdzekļa marka, modelis* | *Reģistrācijas nr.* |
|  | vieglās pasažieru automašīnas „Hyundai Trajet” | HC183 |
|  | pasažieru autobusa „Ford Transit” | GU9872 |
|  | vieglās pasažieru automašīnas „Chrysler Town&Country” | FF5041 |

**\*** *vajadzīgo atzīmēt ar „***X***”*

izsolē, kas notiks **2019.gada 20.novembrī plkst.13:00 – Ventspilī, Skolas ielā 4**.

Iesniedzot šo pieteikumu, piekrītu savai personas datu apstrādei atsavināmās kustamās mantas iegādes mērķim un apliecinu, ka esmu iepazinies ar šīs izsoles noteikumiem, kurus apņemos ievērot.

Pieteikumam pievienoti (*atzīmēt ar* „**X**”):

* tiesību aktos noteiktajā kārtībā apstiprināts un pilnvarojumu pārstāvēt fizisko personu apliecinošs dokuments;
* drošības naudas iemaksu apliecinošs dokuments *(internetbankas maksājuma dokumentam jābūt ar oriģinālu bankas spiedogu un bankas darbinieka parakstu)*;

⬜ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(citi dokumenti)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(fiziskās personas/pilnvarotās personas vārds, uzvārds, paraksts)

**PIELIKUMS Nr.6**

ar Ventspils novada domes 2019.gada 26.septembra

lēmumu (protokols Nr.50, 4.§, 2.p.)

apstiprinātajiem Ventspils novada pašvaldības

kustamās mantas izsoles noteikumiem

**TRANSPORTA LĪDZEKĻA PIRKUMA LĪGUMS Nr. SL/2019/ \_\_\_\_\_\_\_\_**

2019.gada „ ”. \_\_\_\_\_\_\_\_\_\_\_\_

A VK EIRO-TEMIDA

**Ventspils novada pašvaldība**, reģ.Nr.90000052035, turpmāk saukta arī – „Pārdevējs”, kuras vārdā pamatojoties uz Ventspils novada pašvaldības nolikumu rīkojas tās izpilddirektors Juris Krilovskis, no vienas puses, un

**\_\_\_\_\_\_\_\_\_\_\_\_\_\_\_**, *(reģistrācijas numurs/personas kods)*, turpmāk saukts arī – „Pircējs”, no otras puses, abi kopā saukti arī par „Pusēm” un katrs atsevišķi – „Puse”,

ŅEMOT VĒRĀ, ka Ventspils novada pašvaldība – saskaņā ar Ventspils novada domes 2019.gada 26.septembra lēmumu „Par kustamās mantas atsavināšanu un noteikumu „Ventspils novada pašvaldības transportlīdzekļu – „Hyundai Trajet” (reģistrācijas Nr.HC183), „Ford Transit” (reģistrācijas Nr.FF5041), „Chrysler Town&Country” (reģistrācijas Nr.GU9872) izsoles noteikumi” un „Ventspils novada pašvaldības kustamās mantas – automašīnas „Chevrolet Captiva” (reģistrācijas Nr.GM674) atsavināšanas, pārdodot par brīvu cenu, noteikumi” apstiprināšanu” (sēdes protokols Nr.\_\_, \_\_.§) – organizējusi 2019.gada 20.novembrī rīkotās kustamās mantas izsoli, kuras rezultāti (2019.gada 20.novembra izsoles protokols Nr.\_\_), apstiprināti ar Ventspils novada domes priekšsēdētāja 2019.gada „\_\_\_\_\_”. \_\_\_\_\_\_\_\_\_\_\_\_ rīkojumu Nr.\_\_-p (turpmāk – Izsole), noslēdz šādu līgumu (turpmāk – Līgums):

1. **Līguma priekšmets**
   1. Pārdevējs pārdod, bet Pircējs pērk Ventspils novada pašvaldībai piederošo kustamo mantu: \_\_\_\_\_\_\_\_\_\_\_\_\_\_\_\_\_\_\_\_\_, reģ.Nr.\_\_\_\_\_, pirmās reģistrācijas gads – \_\_\_\_ (turpmāk – Transportlīdzeklis).
   2. Pārdevēja īpašuma tiesības apliecina \_\_\_\_\_\_\_.gada \_\_\_\_\_\_\_\_\_\_\_\_\_ izdotā transportlīdzekļa/traktortehnikas reģistrācijas apliecība nr.\_\_\_\_\_\_\_\_.
   3. Pircējam ir tiesības pirkt Transportlīdzekli, kā šīs kustamās mantas augstākās cenas nosolītājam saskaņā ar Izsoles rezultātiem.
2. **Līguma spēkā esamība un darbības termiņš**
3. Līgums stājas spēkā tā abpusējas parakstīšanas brīdī un pilnā apjomā darbojas līdz Pušu saistību pilnīgai izpildei.
4. Pusēm nav tiesību atkāpties no šī Līguma saistību izpildes, un tās ir saistošas Pušu tiesību un saistību pārņēmējiem.
5. **Transportlīdzekļa pirkuma cena un norēķina kārtība**
6. Atbilstoši Pārdevēja apstiprinātās Izsoles rezultātiem, pirkuma cena, par kādu Pārdevējs pārdod un Pircējs pērk Transportlīdzekli, ir Pircēja nosolītā Izsolē augstākā maksa par Transportlīdzekli (2019.gada 20.novembra Izsoles protokols Nr.\_\_) – **EUR \_\_\_\_\_\_\_ (\_\_\_\_\_\_\_\_\_\_\_\_\_\_\_\_\_ *euro*)**, turpmāk saukta –„Pirkuma cena”.
7. Parakstot Līgumu, Puses apliecina, ka Pircējs par Transportlīdzekli pilnībā ir samaksājis Pārdevējam nosolīto Pirkuma cenu, atbilstoši Izsoles noteikumiem ar pārskaitījumu to iemaksājot Pārdevēja norēķinu kontā, turpmāk norādītā kārtībā:

7.1. 2019.gada „\_\_\_”.\_\_\_\_\_\_\_\_\_\_\_\_\_ iemaksājot nodrošinājumu EUR \_\_\_\_\_\_\_ (\_\_\_\_\_\_\_\_\_\_ *euro*) apmērā dalībai Izsolē, kas ieskaitīts Pirkuma cenā;

7.2. 2019.gada „\_\_\_”.\_\_\_\_\_\_\_\_\_\_\_\_\_ iemaksājot starpību starp Pirkuma cenu un Līguma 7.punkta 7.1.apakšpunktā minēto nodrošinājuma summu EUR \_\_\_\_\_\_\_ (\_\_\_\_\_\_\_\_\_\_ *euro*) apmērā.

**IV. Kārtība, kādā transportlīdzeklis pāriet Pircēja īpašumā un izdevumi**

1. Transportlīdzekļa īpašuma tiesības no Pārdevēja pāriet Pircējam pēc Līguma 6.punktā norādītās Pirkuma cenas pilnīgas samaksas izdarīšanas.
2. Ne vēlāk kā 10 (desmit) dienu laikā pēc Līguma stāšanās spēkā Pārdevējs nodod un Pircējs pieņem Transportlīdzekli un tā reģistrācijas apliecības oriģinālu, Pusēm parakstot nodošanas-pieņemšanas aktu (turpmāk – Akts). Gadījumā, ja iestājušies Līguma 23.punktā noteiktie apstākļi, Pārdevējs ir tiesīgs atteikties Pircējam nodot Transportlīdzekli un neparakstīt Aktu pirms Pircējs nav veicis Pārdevēja izsniegtā rēķina par zaudējumu atlīdzinājumu apmaksu.
3. Ar Akta abpusējas parakstīšanas brīdi Transportlīdzeklis pāriet Pircēja valdījumā un lietošanā reizē ar visām no Transportlīdzekļa valdījuma un lietošanas izrietošajām tiesībām un pienākumiem, kā arī notikumu, kā rezultātā Transportlīdzeklis tiktu bojāts vai ietu bojā, riskiem.
4. Pircējs apmaksā ar Transportlīdzekļa reģistrāciju uz sava vārda Ceļu satiksmes drošības direkcijā saistītos izdevumus.

**V. Pušu tiesības, pienākumi un apliecinājumi**

1. Pārdevējs apliecina, ka Līguma noslēgšanas brīdī Līguma priekšmets:

12.1. ir pilnīgs un neaprobežots viņa īpašums un nav strīdus objekts;

12.2. nav iznomāts vai citā veidā nodots lietošanā trešajām personām.

1. Pārdevējam nav tiesību Transportlīdzekli atsavināt vai nodot trešajām personām, kā arī apgrūtināt Transportlīdzekli ar parādiem un saistībām, kas traucē Pircējam veikt tā pārreģistrāciju uz sava vārda atbilstoši Latvijas Republikas normatīvajiem aktiem.
2. Pārdevējam nav zināmas trešo personu tiesības vai lietu tiesiskas prasības, kuras varētu kavēt Transportlīdzekļa īpašuma tiesību pāreju uz Pircēju, vai uz kuru pamata Transportlīdzeklis no Pircēja varētu tikt attiesāts.
3. Transportlīdzeklis tiek nodots Pircējam bez jebkādām ekspluatācijas vai cita veida garantijām no Pārdevēja puses, tā esošajā stāvoklī, ar kuru Pircējs ir pilnībā iepazinies, un tas viņam ir zināms. Pircējs apliecina, ka tam Līguma izpildes gaitā vai pēc tā darbības beigām nav un nebūs pretenziju pret Pārdevēju par Transportlīdzekļa tiesisko statusu, tehnisko stāvokli vai citām pirkuma priekšmeta pazīmēm.
4. Līgums tiek noslēgts, paļaujoties uz tajā norādītajiem Pārdevēja un Pircēja apliecinājumiem un garantijām, un, to parakstot, Puses vienojas:
   1. sagatavot, parakstīt, pieprasīt, iesniegt un saņemt jebkādus dokumentus, kas varētu būt nepieciešami Līguma pienācīgai izpildei un tādu tiesisku vai faktisku šķēršļu novēršanai, kuru pastāvēšanu Puses nav paredzējušas vai nevarēja paredzēt pirms šī Līguma parakstīšanas;
   2. visi minētie Pušu apliecinājumi tiek uzskatīti par pamatotiem ar Pušu rīcībā esošo informāciju, kas iegūta pēc minēto apstākļu pienācīgas un pilnīgas noskaidrošanas, un tie paliks patiesi un spēkā esoši līdz Līguma pilnīgai izpildei;
   3. Līguma darbības laikā neviena no Pusēm neveiks un nepieļaus nekādas darbības, kas būtu Līgumā izteikto apliecinājumu un garantiju pārkāpums, vai padarītu jebkuru minēto apliecinājumu vai garantiju par nepatiesu vai spēkā neesošu;
   4. katras Puses jebkura no šī Līguma izrietošā saistība ir izpildāma bez atgādinājuma un nekavējoties tiklīdz iestājies tās izpildei Līgumā noteiktais termiņš, nosacījums vai cits pamats.

**VI. Nepārvarama vara**

1. Puses tiek atbrīvotas no atbildības par daļēju vai pilnīgu saistību neizpildi, ja šī neizpilde radusies pēc Līguma noslēgšanas nepārvaramas varas vai ārkārtēju apstākļu ietekmes rezultātā, kurus attiecīgā Puse nevarēja ne novērst, ne paredzēt, ne ietekmēt un par kuru rašanos neatbild.
2. Pusei, kura atsaucas uz nepārvaramas varas vai ārkārtēju apstākļu darbību, nekavējoties vai tiklīdz radusies objektīvu apstākļu nekavēta izdevība, par šādiem apstākļiem rakstveidā jāziņo otrai Pusei. Šajā paziņojumā jānorāda, kādā termiņā pēc viņa uzskata ir iespējama un paredzama attiecīgās Puses Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
3. Izbeidzoties nepārvaramas varas apstākļiem, Līguma darbība atjaunojas.

**VII. Līguma noteikumu grozīšanas un papildināšanas kārtība**

1. Līgums satur galīgo Pušu gribas un rakstisko visu šīs vienošanās noteikumu izpaudumu, un ir pilnīgs un vienīgais tā noteikumu paziņojums. Jebkuri Līguma grozījumi vai papildinājumi stājas spēkā un kļūst par Līguma neatņemamām sastāvdaļām ar brīdi, kad tās noformētas rakstveidā, un Puses tos parakstījušas.
2. Ja kāds no Līguma noteikumiem zaudē spēku, tas neietekmē pārējo Līguma nosacījumus, ciktāl tos neatceļ spēku zaudējušie Līguma punkti vai daļas.

**VIII. Pušu atbildība un strīdu risināšana**

1. Puses ir savstarpēji atbildīgas saskaņā ar Līgumu un Latvijas Republikā spēkā esošajiem normatīvajiem aktiem. Puses apņemas atlīdzināt viena otrai zaudējumus, kas radušies līgumsaistību neizpildes vai nepienācīgas izpildes dēļ.
2. Ja Pircējs šo Līgumu nav parakstījis vienas nedēļas laikā pēc Izsoles rezultātu apstiprināšanas, Pircējam ir pienākums atlīdzināt Pārdevējam zaudējumus, kas tam radušies saistībā ar Transportlīdzekļa uzglabāšanu pēc Izsoles noteikumos paredzētā vienas nedēļas termiņa notecējuma no Izsoles rezultātu apstiprināšanas līdz Transportlīdzekļa nodošanai Pircējam.
3. Līguma 23.punktā minētā mantiskā zaudējuma apmēru Pārdevējs aprēķina šādi: dienu skaitu (uzsākot to uzskaitījumu astotajā dienā pēc Izsoles rezultātu apstiprināšanas un izbeidzot dienā pirms Akta abpusējas parakstīšanas dienas) reizina ar desmit *euro* (izdevumi par Transportlīdzekļa uzglabāšanu dienā).
4. Par trešo personu nodarītajiem zaudējumiem, ko tās nodarījušas kādai no Pusēm, viena Puse atbild otrai tikai tad, kad tā pati, pretēji Līguma noteikumiem, devusi iespēju trešajai personai šos zaudējumus nodarīt, vai, kad tai ir bijusi iespēja un pienākums tos novērst.
5. Visus strīdus, kas starp Pusēm rodas Līguma izpildes laikā un ir no tā noteikumiem izrietoši, Puses apņemas risināt pārrunu ceļā. Ja to atrisināšanai nepieciešams, Puses noslēdz vienošanos, kas kļūst par Līguma neatņemamu sastāvdaļu. Abu Pušu pienākums ir atrast visus iespējamos veidus, lai risinātu savas nesaskaņas ārpustiesas kārtībā, Pusēm vienojoties. Ja savstarpēja vienošanās netiek panākta, tad strīds risināms tiesā Latvijas Republikas normatīvajos aktos noteiktajā kārtībā.

**IX. Citi noteikumi**

1. Visos gadījumos, kas nav paredzēti šajā Līgumā, Puses rīkojas saskaņā ar spēkā esošajiem Latvijas Republikas Civillikuma un citiem tiesību aktu noteikumiem.
2. Papildus Līguma noteikumos paredzētajam, Puses apņemas sagatavot un parakstīt arī citus nepieciešamos dokumentus, kā arī veikt visas darbības, kas ir pamatotas un nepieciešamas, lai veicinātu Līguma pienācīgu izpildi, tā mērķu sasniegšanu un Pušu tiesību un interešu īstenošanu.
3. Visi paziņojumi un cita veida korespondence, ko Puses nosūta viena otrai saistībā ar Līgumu, ir jābūt rakstiskai un nosūtāma saņēmējam pa pastu ierakstītā vēstulē uz Pušu paziņotām adresēm, vai nodotai saņēmējam personīgi pret parakstu vai ar kurjerpastu. Jebkādi paziņojumi, ko viena Puse nosūtījusi otrai Pusei šajā Līguma punktā noteiktajā kārtībā, uzskatāmi par iesniegtu adresātam.
4. Līgums sastādīts latviešu valodā uz 4 (četrām) lapām, 2 (divos) eksemplāros, pa vienam eksemplāram katrai no Pusēm. Abiem Līguma eksemplāriem ir vienāds juridisks spēks.

**X. Pušu rekvizīti un paraksti**

PĀRDEVĒJS: PIRCĒJS:

**Ventspils novada pašvaldība** (vārds, uzvārds/nosaukums)

reģ.Nr.90000052035 (personas kods/reģ.Nr.):

adrese: Skolas iela 4 Ventspils, LV-3601 (deklarētās dzīves vietas adrese/juridiskā adrese)

banka: AS „Swedbank” banka:

SWIFT (BIC) kods: HABALV22 SWIFT (BIC) kods:

konta Nr.LV04HABA0551025783903 konta Nr.

\_\_\_\_\_\_\_\_\_\_\_\_\_\_\_\_\_\_\_\_\_ /J.Krilovskis/ \_\_\_\_\_\_\_\_\_\_\_\_\_\_\_\_\_\_\_\_\_ /\_\_\_\_\_\_\_\_\_\_/

pašvaldības izpilddirektors (paraksts)